Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2023.gada 11. augusta sēdē

**Iepirkuma procedūra**

**“Tiesības noslēgt vispārīgo vienošanos par inženierkomunikāciju avārijas un neplānotiem remonta darbiem”**

Identifikācijas Nr. RS/2023/46

**NOLIKUMS**

**Rīga**

**2023**

**I VISPĀRĪGĀ INFORMĀCIJA**

1. **Iepirkuma priekšmets, iepirkuma procedūras veids**
	1. Iepirkuma priekšmets – Tiesības slēgt vispārīgo vienošanos par inženierkomunikāciju avārijas un neplānotiem remonta darbiem.
	2. Iepirkuma priekšmets sadalīts 2 daļās:
		1. Inženierkomunikāciju avārijas un neplānotie remontdarbi ūdensapgādes, ražošanas un lietus kanalizācijas un siltumapgādes sistēmās;
		2. Inženierkomunikāciju avārijas un neplānotie remontdarbi elektroapgādes sistēmās.
	3. Iepirkuma mērķis - vadoties no nolikumā noteiktajām pretendentu atlases prasībām, atklātā iepirkumu procedūrā atlasīt remontdarbu (t.sk. būvdarbu) veicējus, ar kuriem RP SIA “Rīgas satiksme” noslēgs vispārīgo vienošanos par inženierkomunikāciju avārijas un neplānotiem remonta darbiem (t.sk. būvdarbiem).
	4. Iepirkuma nomenklatūras CPV kods 1. daļa un 2. daļā – [45232000-2](https://info.iub.gov.lv/cpv/parent/6665/clasif/main/) (Cauruļvadu un kabeļu ierīkošanas palīgdarbi) un papildus 50800000-3 (Dažādi remonta un tehniskās apkopes pakalpojumi).
	5. Iepirkuma procedūras veids – atklāta iepirkuma procedūra saskaņā ar Pasūtītāja iepirkuma nolikumu.
	6. Iepirkuma paredzamā vispārīgo vienošanos cena par abām iepirkuma daļām kopā 460 000,00 EUR (četri simti sešdesmit tūkstoši *euro* 00 centi) bez PVN, kur:
		1. Par iepirkuma 1.daļu – 150 000,00 EUR bez PVN;
		2. Par iepirkuma 2.daļu – 310 000,00 EUR bez PVN.
2. **Iepirkuma identifikācijas numurs:** Iepirkuma identifikācijas numurs - RS/2023/46.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067

Biroja adrese: Vestienas iela 35, Rīga, LV-1035

Tālr. 67104800; fakss 67104802

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto remontdarbu (t.sk. būvdarbu) veikšanu, kā arī slēgt vispārīgo vienošanos ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas vispārīgās vienošanās slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/>.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz 2023. gada 4. septembra, plkst. 15.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendenta piedāvājums sastāv no:
		1. pieteikuma, kas sagatavots atbilstoši nolikuma 3.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 22.punktā noteiktajām prasībām;
		3. tehniskā piedāvājuma, kas sagatavots atbilstoši iepirkuma procedūras nolikuma 24.punkta prasībām;
		4. finanšu piedāvājuma, kas sagatavots saskaņā ar iepirkuma procedūras nolikuma 25.punktu atbilstoši 5.pielikuma prasībām.
7. **Piedāvājuma apjoms**
	1. Piedāvājumu Pretendents ir tiesīgs iesniegt par vienu vai abām iepirkuma daļām (līgumiem). Piedāvājuma variantu iesniegšanu Pasūtītājs nepieļauj.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
	1. **Iepirkuma priekšmets** ir tiesības slēgt vispārīgo vienošanos par inženierkomunikāciju avārijas un neplānotiem remonta darbiem (t.sk. būvdarbiem) Pasūtītāja pārvaldīšanā esošajās būvēs un teritorijās, izveidojot jaunus pieslēgumus bojāto tīklu vietā vai lokalizējot inženierkomunikāciju avārijas, novēršot bojājumus gan ārējos, gan iekšējos inženiertīklos: elektroapgādes, ūdensapgādes, ražošanas un lietus kanalizācijas un siltumapgādes sistēmās (turpmāk – pakalpojums). Pakalpojums tiek sniegts vispārīgajā vienošanās noteiktajā kārtībā, ievērojot spēkā esošo normatīvo aktu prasības un saskaņā ar tehnisko specifikāciju inženierkomunikāciju avārijas un neplānotiem remontdarbiem ūdensapgādes, ražošanas un lietus kanalizācijas un siltumapgādes sistēmās (pielikums Nr.1) iepirkuma 1. daļā un tehnisko specifikāciju inženierkomunikāciju avārijas un neplānotiem remontdarbiem elektroapgādes sistēmās (pielikums Nr.2) iepirkuma 2. daļā.
2. **Vispārīgās vienošanās ietvars, izpildes vieta un termiņš:**
	1. Vispārīgās vienošanās par katru iepirkuma daļu atsevišķi tiks slēgtas ar visiem pretendentiem, kas atbildīs iepirkuma procedūras nolikumā izvirzītajām pretendentu atlases prasībām un kas attiecīgajā iepirkuma daļā būs iesnieguši tehniskajai specifikācijai (pielikums Nr.1 un pielikums 2.) atbilstošu piedāvājumu.
	2. Ja piedāvājumu attiecīgajā iepirkuma daļā iesniedz vai nolikuma prasībām ir atbilstošs tikai 1 pretendenta piedāvājums, iepirkuma procedūra šajā daļā tiek pārtraukta.
	3. Vispārīgā vienošanās tiks noslēgta uz 3 gadiem.
	4. Iepirkumu līgumi vispārīgo vienošanos ietvaros tiks slēgti pēc nepieciešamības, izvērtējot vispārīgās vienošanās dalībnieku iesniegtos piedāvājumus.
	5. Vispārīgās vienošanās izpildes vieta – Rīga.

**IV PRETENDENTU ATLASES PRASĪBAS**

1. **Pretendentu izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto..

1. **Prasības profesionālās darbības veikšanai**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt vispārīgo vienošanos, tad apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
	3. Pretendentam vai, ja pretendents ir apvienība, tad visiem apvienības dalībniekiem kopā, iesniedzot piedāvājumu iepirkuma 1.daļā ir jābūt tiesībām veikt ūdensapgādes un kanalizācijas sistēmu, ieskaitot ugunsdzēsības sistēmas, būvdarbus un siltumapgādes, ventilācijas un gaisa kondicionēšanas sistēmu būvdarbus, un, iesniedzot piedāvājumu iepirkuma 2.daļā, ir jābūt tiesībām veikt elektroietaišu (spriegums līdz 1 kV un no 1 līdz 35 kV) izbūves darbus. Ja pretendents ir apvienība, tad katram apvienības dalībniekam, ir jābūt tiesībām veikt darbus tajās sfērās, kurās, saskaņā ar noslēgto vienošanos starp apvienības dalībniekiem, apvienības dalībnieks ir apņēmies veikt. Tiesības veikt darbus attiecīgajās sfērās apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja pretendents (apvienības dalībnieks) nav reģistrēts Latvijas Republikas Būvkomersantu reģistrā, bet konkursā iegūst tiesības slēgt vispārīgo vienošanos, tad šim pretendentam (apvienības dalībniekam, kurš veiks iepirkuma priekšmetā ietilpstošos būvdarbus) līdz vispārīgās vienošanās slēgšanai jāreģistrējas Latvijas Republikas Būvkomersantu reģistrā.
	4. Ja pretendents vai apvienības dalībnieks ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības, iesniedzot piedāvājumu iepirkuma 1.daļā, veikt ūdensapgādes un kanalizācijas sistēmu, ieskaitot ugunsdzēsības sistēmas, būvdarbus un siltumapgādes, ventilācijas un gaisa kondicionēšanas sistēmu būvdarbus, un, iesniedzot piedāvājumu iepirkuma 2.daļā, tiesībām veikt elektroietaišu (spriegums līdz 1 kV un no 1 līdz 35 kV) izbūves darbus. Ja pretendents (apvienības dalībnieks) ir ārvalstu persona un nav reģistrēts Latvijas Republikas Būvkomersantu reģistrā, bet konkursā iegūst tiesības slēgt vispārīgo vienošanos, tad šim pretendentam (apvienības dalībniekam), kurš veiks iepirkuma priekšmetā ietilpstošos būvdarbus, līdz vispārīgās vienošanās slēgšanai jāreģistrējas Latvijas Republikas Būvkomersantu reģistrā.
	5. Apliecinot atbilstību nolikuma 19.3. un/vai 19.4.punkta prasībām, pretendents var balstīties uz citu personu profesionālajām iespējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību vispārīgās vienošanās izpildē.
2. **Prasības attiecībā uz pretendenta saimniecisko un finansiāli stāvokli**
	1. Pretendentam ir stabili finanšu un saimnieciskās darbības rādītāji, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā auditētā (ja audita (revidenta ziņojuma) sagatavošana nepieciešama saskaņā ar normatīvo aktu prasībām) un apstiprinātā gada pārskata vai starpperioda pārskata (ja pretendenta darbības laiks ir mazāks nekā viens gads un tam nav normatīvajos aktos noteiktajā kārtībā sagatavots un apstiprināts gada pārskats) rezultātiem, raksturo:
		1. likviditātes koeficients: apgrozāmie līdzekļi/īstermiņa saistības ≥1;
		2. pozitīvs pašu kapitāls.

Ja Pretendents ir piegādātāju apvienība, tad vismaz vienam no piegādātāju apvienības dalībniekiem, uz kura finansiālajām spējām pretendents balstās un kurš būs finansiāli atbildīgs par līguma izpildi, ir jāatbilst nolikuma 20.1. prasībām.

* 1. Pretendenta vidējais gada finanšu (neto) apgrozījums pēdējo trīs noslēgto finanšu gadu laikā (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats):
		1. nav bijis mazāks par 100 000,00 EUR gadā, ja Pretendents iesniedz pieteikumu uz iepirkuma 1.daļu,
		2. nav bijis mazāks par 210 000,00 EUR, ja Pretendents iesniedz pieteikumu uz iepirkuma 2.daļu.

Ja pretendents iesniedz piedāvājumu uz abām iepirkuma daļām, tad pretendenta vidējam gada finanšu apgrozījumam jāatbilst šajā punktā noteiktajam finanšu (neto) apgrozījumam abās daļās kopā.

Ja pretendents ir dibināts vēlāk, tad vidējam gada finanšu (neto) apgrozījumam jāatbilst augstāk minētajai prasībai attiecīgi īsākā laikā. Ja pretendenta darbības laiks ir īsāks nekā viens gads un tam nav normatīvajos aktos noteiktajā kārtībā sagatavots un apstiprināts gada pārskats, Pretendents apliecina šajā punktā noteiktās finanšu apgrozījuma prasības par faktisko Pretendenta darbības laiku. Ja pretendents ir piegādātāju apvienība, tad visiem apvienības dalībniekiem kopā jāatbilst šajā punktā noteiktajai prasībai (dalībnieku finanšu apgrozījuma rādītājiem summāri jāatbilst šajā punktā noteiktajai prasībai).

* 1. Apliecinot atbilstību 20.1. un/vai 20.2.punkta prasībām, pretendents var balstīties uz citu personu saimnieciskajām un finansiālajām iespējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību iepirkuma līguma izpildē. Pretendentam un personai, uz kuras saimnieciskajām un finansiālajām spējām pretendents balstās, jābūt solidāri atbildīgiem par vispārīgās vienošanās izpildi. Personai, uz kuras saimnieciskajām un finansiālajām spējām pretendents balstās, jāatbilst nolikuma 19.1.punkta prasībām.
1. **Prasības tehniskajām un profesionālajām spējām**
	1. Pretendentam ne vairāk kā  3 (trīs) iepriekšējos gados (kā arī periodā līdz piedāvājuma iesniegšanas brīdim) ir jābūt pieredzei inženierkomunikāciju avāriju novēršanas būvdarbu vai neplānotu remontdarbu veikšanā ūdensapgādes un kanalizācijas sistēmās, ieskaitot ugunsdzēsības sistēmas, un siltumapgādes, ventilācijas un gaisa kondicionēšanas sistēmās, kur minēto būvdarbu vērtība ir vismaz 100 000,00 EUR bez PVN, ja pretendents iesniedz piedāvājumu iepirkuma 1. daļā. Pieredzi var pierādīt, skaitot kopā vairākos objektos veiktos būvdarbus norādīto gadu laikā vai īsākā periodā.
	2. Pretendentam ne vairāk kā  3 (trīs) iepriekšējos gados (kā arī periodā līdz piedāvājuma iesniegšanas brīdim) ir jābūt pieredzei inženierkomunikāciju avāriju novēršanas būvdarbu vai neplānotu remontdarbu veikšanā elektroietaisēs (spriegums līdz 1 kV un no 1 līdz 35 kV), kur minēto būvdarbu vērtība ir vismaz 100 000,00 EUR bez PVN, ja pretendents iesniedz piedāvājumu iepirkuma 2. daļā. Pieredzi var pierādīt, skaitot kopā vairākos objektos veiktos būvdarbus norādīto gadu laikā vai īsākā periodā.
	3. Ja Pretendents piesakās abās iepirkuma daļās, tam jāpierāda pieredzes atbilstība gan nolikuma 21.1. punktā, gan nolikuma 22.2. punktā noteiktajām prasībām ar būvdarbu kopējo vērtību vismaz 200 000,00 EUR bez PVN.
	4. Pretendenta vai, ja pretendents ir apvienība, tad visu apvienības dalībnieku kopā, rīcībā jābūt tehniskajam personālam un aprīkojumam (tehnikai, iekārtām, instrumentiem u.c.), kas nepieciešams kvalitatīvai un sekmīgai vispārīgās vienošanās un iepirkuma līgumu izpildei.
	5. Apliecinot atbilstību nolikuma 21.1. un 21.2. punkta prasībām, pretendents var balstīties uz citu personu tehniskajām un profesionālajām spējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību vispārīgās vienošanās izpildē.
	6. Ja pretendents (arī apvienība) plāno piesaistīt iepirkuma priekšmetā ietilpstošo darbu izpildei apakšuzņēmēju, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
	7. Ja apakšuzņēmējs veiks iepirkuma priekšmetā ietilpstošos būvdarbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā (kas dod tiesības veikt būvdarbus attiecīgajā sfērā (jomā)), saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus iepirkuma priekšmetā paredzētajā būvdarbu jomā (sfērā) un gadījumā, ja pretendents tiks atzīts par uzvarētāju, līdz iepirkuma līguma slēgšanai jāreģistrējas Latvijas Republikas Būvkomersantu reģistrā.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 19.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 19.1.punktam pārliecinās attiecīgo informāciju iegūstot publiskajā datubāzē;
	2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums. Gadījumā, ja vismaz viena apvienības dalībnieka finanšu rādītāji neatbilst nolikuma 20.1. un 20.2.punkta prasībām, vienošanās jānorāda apvienības dalībnieks (-i), kurš (-i) būs finansiāli atbildīgs (-i) par vispārīgās vienošanās izpildi;
	3. pretendentam (apvienības dalībniekam), kurš reģistrēts Latvijas Republikā, bet nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja pretendents tiks atzīts par konkursa uzvarētāju, tad pretendents (pretendenta dalībnieks) apņemas reģistrēties Latvijas Republikas Būvkomersantu reģistrā līdz vispārīgās vienošanās noslēgšanai.

Attiecībā uz Latvijas Republikas Būvkomersantu reģistrā reģistrētiem pretendentiem (apvienības dalībniekiem) Pasūtītājs par šo pretendentu (apvienības dalībnieku) atbilstību nolikuma 19.3.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv))).

* 1. ārvalstu personai, ja tā nav reģistrēta Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt attiecīgos nolikuma IV nodaļā norādītos būvdarbus un šīs personas apliecinājums, ka gadījumā, ja pretendents tiks atzīts par konkursa uzvarētāju, tad tā apņemas reģistrēties Latvijas Republikas Būvkomersantu reģistrā līdz vispārīgās vienošanās noslēgšanai.
	2. Pretendenta apliecinājums par likviditātes koeficienta un pašu kapitāla rādītājiem pēdējā apstiprinātajā gada pārskatā un finanšu (neto) apgrozījuma rādītājiem pēdējos trīs apstiprinātajos gada pārskatos (vai īsākā laikā, ja pretendents ir dibināts vēlāk). Piedāvājumam pievieno pēdējā pretendenta apstiprinātā gada pārskata sastāvdaļas – bilances kopiju, kā arī pēdējo trīs (viena vai divu, ja pretendents ir dibināts vēlāk) pretendenta apstiprināto gada pārskatu sastāvdaļas – peļņas vai zaudējumu aprēķinu un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu un konsolidēto gada pārskatu likumu, kopijas. Vēlāk dibinātiem pretendentiem, kuriem neviens gada pārskats nav apstiprināts, ir jāiesniedz starpperioda pārskata, kuru ir pārbaudījis zvērināts revidents (ja attiecināms), kopiju par visu periodu, kurā veikta pretendenta saimnieciskā darbība, no kura pasūtītājam ir iespējams pārliecināties par pretendenta atbilstību nolikuma 20.1. un 20.2. punkta prasībām.
	3. ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par vispārīgās vienošanās izpildi jāiesniedz 22.5.punktā norādītā informācija;
	4. informācija par pretendenta pieredzi saskaņā ar nolikuma 21.1.punktā noteiktajām prasībām, norādot būvdarbu pasūtītāju, objekta nosaukumu, raksturojumu, būvdarbu izpildes periodu un izpildīto būvdarbu vērtību (būvdarbu saraksta paraugs Pielikums Nr.4) un **obligāti pievienojot** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta pieredzi nolikuma 21.1.punktā minēto darbu veikšanā (ja pretendents objektīvu iemeslu dēļ nevar iesniegt būvobjektu pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);
	5. pretendenta apliecinājums, ka tā rīcībā ir tehniskais personāls un aprīkojums (tehnika, iekārtas, instrumenti u.c.), kas nepieciešams kvalitatīvai un sekmīgai vispārīgās vienošanās iepirkuma līgumu izpildei;
	6. nolikuma 21.6.punktā minētās vienošanās kopija, ja pretendents darbu izpildē plāno piesaistīt apakšuzņēmēju, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 19.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 19.1.punktam pārliecinās, attiecīgo informāciju iegūstot publiskajā datubāzē. Ja apakšuzņēmējs ir ārvalstu persona un nav reģistrēts Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt būvdarbu attiecīgajā jomā (sfērā), un apliecinājums, ka gadījumā, ja pretendents tiks atzīts par konkursa uzvarētāju, tad apakšuzņēmējs apņemas reģistrēties Latvijas Republikas Būvkomersantu reģistrā līdz vispārīgās vienošanās noslēgšanai. Attiecībā uz Latvijas Republikas Būvkomersantu reģistrā reģistrētiem apakšuzņēmējiem Pasūtītājs par šo apakšuzņēmēju atbilstību nolikuma 19.3.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)).

Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura veic būvdarbus, kas nepieciešami pasūtītāja noslēgtā iepirkuma līguma izpildei, neatkarīgi no tā, vai šī persona pakalpojumu sniedz pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju.

* 1. nolikuma 19.5., 20.3. un/vai 21.5.punktā minētā apliecinājuma vai vienošanās kopiju par sadarbību konkrētās vispārīgās vienošanās izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām. Ja pretendents, lai apliecinātu savu kvalifikāciju, balstās uz ārvalstu personas spējām, kura nav reģistrēta Latvijas Republikas Būvkomersantu reģistrā, jāiesniedz minētās personas reģistrācijas apliecības kopija, kas apliecina atbilstību nolikuma 19.1.punktam un atbilstoši attiecīgās valsts normatīvajiem aktiem izsniegts dokuments, kas apliecina tiesības veikt attiecīgus būvdarbus un apliecinājums, ka gadījumā, ja pretendents tiks atzīts par konkursa uzvarētāju, tad minētā persona apņemas reģistrēties Latvijas Republikas Būvkomersantu reģistrā līdz vispārīgās vienošanās noslēgšanai. Attiecībā uz Latvijas Republikas Būvkomersantu reģistrā reģistrētajām personām Pasūtītājs par šo apakšuzņēmēju atbilstību nolikuma 19.3.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)).
	2. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais piedāvājums un finanšu piedāvājums.
2. Attiecībā uz **tehniskā piedāvājuma** sagatavošanu, pretendentam jāievēro sekojoši nosacījumi:
	1. tas jāsagatavo atbilstoši nolikumā, tostarp tehniskajā specifikācijā, norādītajām prasībām. Izstrādājot tehnisko piedāvājumu, pretendentam jāievēro, ka par visu darbu izpildi, kā arī par iegādāto materiālu kvalitāti atbild pretendents;
	2. tehniskais piedāvājums apliecina pretendenta atbilstību nolikumā norādīto tehnisko prasību līmenim attiecībā uz visu iepirkuma apjomu, par kuru pretendents iesniedz piedāvājumu. Tehniskais piedāvājums noformējams brīvā formā, īsi, norādot tikai tos resursus, kas nepieciešami visa iepirkuma apjoma, par kuru pretendents iesniedz piedāvājumu, darbu izpildei, un saturā ievērojot noteikto secību;
	3. tehniskajā piedāvājumā pretendentam jāiekļauj šāda informācija:
		1. **Organizatoriskā struktūrshēma.** Jānorāda pretendenta rīcībā esošo darbu izpildē iesaistīto brigāžu skaits, sastāvs (darbinieku skaits), aprīkojums, bāzēšanās vieta, elektroniskais pasts, patstāvīgs analogais vai mobilā telefona numurs avārijas dienesta izsaukumiem un 24 stundas 7 dienas nedēļā operatīvas informācijas ieguvei, apvienības dalībnieki (ja piedāvājumu iesniedz apvienība), apakšuzņēmēji (ja tādi tiek piesaistīti).
		2. **Atkritumu apsaimniekošanas prasības**. Jānorāda būvgružu atbērtnes vieta un jāiesniedz uzņēmuma, kas veiks būvgružu apsaimniekošanu apliecinājums, ka minētajai atbērtnei ir tiesības apsaimniekot būvgružus.
3. Attiecībā uz **finanšu piedāvājuma** sagatavošanu, pretendentam jāievēro šādi nosacījumi:
	1. finanšu daļu veido cena par vienu brigādes izbraukuma darba stundu avārijas remontdarbu veikšanai, kas jānorāda Finanšu piedāvājuma veidlapā (Pielikums Nr.5 ).
	2. Cenā ir iekļautas visas saprātīgi paredzamās ar darba izpildi saistītās izmaksas (darbaspēks, inventārs, transports un tehniskais nodrošinājums);
	3. Cenai jābūt norādītai *euro*, ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar iepirkuma procedūras nolikumā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas vispārīgās vienošanās slēgšanas tiesības.
	9. Komisija attiecībā uz Pretendentu, kuram būtu piešķiramas vispārīgās vienošanās slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Vispārīgā vienošanās tiks noslēgta ar visiem pretendentiem, kas atbildīs iepirkuma procedūras nolikumā izvirzītajām pretendentu atlases prasībām un kas attiecīgajā iepirkuma daļā būs iesnieguši Tehniskajai specifikācijai (pielikums Nr.1 un pielikums Nr. 2) atbilstošu piedāvājumu.
3. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem komisija saskaņā ar nolikuma 25.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu vai nododot personīgi.

1. **Vispārīgās vienošanās noslēgšana**
	1. Komisijas lēmums un paziņojums par iepirkuma procedūras uzvarētājiem, ar kuriem tiks slēgta vispārīgā vienošanās, ir pamats vispārīgās vienošanās sagatavošanai. Vispārīgā vienošanās katrā daļā atsevišķi tiek slēgta uz pretendenta piedāvājuma pamata atbilstoši vispārīgā vienošanās projektam, kas pievienots nolikumam kā Pielikums Nr.6.
	2. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt vispārīgo vienošanos ar Pasūtītāju vai neparaksta to 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atsacīšanos slēgt vispārīgo vienošanos), iepirkuma komisija pieņem lēmumu slēgt vispārīgo vienošanos ar nākamo pretendentu, kurš iesniedzis nolikumam atbilstošu, saimnieciski visizdevīgāko piedāvājumu.
	4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība), ārvalstu uzņēmuma reģistrāciju Latvijas Republikas Būvkomersantu reģistrā vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu. Pirms lēmuma pieņemšanas par vispārīgās vienošanās noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt vispārīgo vienošanos ar Pasūtītāju.
2. **PIELIKUMI**
3. pielikums – Tehniskā specifikācija iepirkuma 1. daļai;
4. pielikums - Tehniskā specifikācija iepirkuma 2. daļai;
5. pielikums – Pieteikuma veidlapa;
6. pielikums - Būvdarbu saraksta paraugs;
7. pielikums - Finanšu piedāvājuma veidlapa;
8. pielikums – Vispārīgās vienošanās projekts.

Iepirkuma komisijas priekšsēdētāja

RP SIA “Rīgas satiksme”

Iepirkumu un līgumu nodaļas vadītājas vietniece

*/elektroniski parakstīts/* I.Novika

Rīgā, 2023. gada 11. augustā

1.pielikums
Iepirkuma procedūras nolikumam
“Tiesības noslēgt vispārīgo vienošanos par inženierkomunikāciju avārijas un neplānotiem remonta darbiem”

identifikācijas Nr. RS/2023/46

Tehniskā specifikācija iepirkuma 1.daļai

**Inženierkomunikāciju avārijas un neplānotie**

**remontdarbi ūdensapgādes, ražošanas un lietus kanalizācijas un siltumapgādes sistēmās**

|  |  |
| --- | --- |
|  **I** | **PASŪTĪTĀJS** – RP SIA “Rīgas satiksme”**NEPIECIEŠAMĪBAS PAMATOJUMS**: Pasūtītāja pārvaldīšanā esošajās būvēs un teritorijās neplānotu un avārijas darbu veikšana, izveidojot jaunus pieslēgumus bojāto tīklu vietā vai lokalizējot inženierkomunikāciju avārijas, novēršot bojājumus gan ārējos, gan iekšējos inženiertīklos: ūdensapgādes, ražošanas un lietus kanalizācijas un siltumapgādēs sistēmās. |
| **II** | **VISPĀRĒJIE PAKALPOJUMA SNIEGŠANAS NOSACĪJUMI** |
| 1. | * Pakalpojuma sniegšanas procesā darbu uzsākšanas laiku saskaņo ar vispārīgajā vienošanās norādīto Pasūtītāja pilnvaroto personu;
* Pakalpojuma avārijas pieteikumu pieņemšana, lokalizācija un likvidēšana jānodrošina visu diennakti no pirmdienas līdz svētdienai, kā arī Latvijas Republikā noteiktajos svētku dienās;
* Nespējot likvidēt un nodrošināt ūdensapgādes padevi, apkuri vai kanalizācijas pakalpojumus, nekavējoties informēt par veiktajiem pasākumiem Pasūtītāja atbildīgo dienestu;
* Ja avārijas iemesls ir inženiertīkla nolietojums vai nepareiza ekspluatācija, iesniegt priekšlikumus par turpmāk veicamajiem pasākumiem, kas nepieciešami turpmāku avārijas situāciju novēršanai vai to mazināšanai;
* Avāriju un bojājumu novēršana inženiertehniskajos tīklos jāveic atbilstoši Latvijas Republikā noteiktajai darba, uguns vai citu noteikto drošībai, kā arī tehnisko noteikumu prasībām saskaņā ar noteikto pakalpojuma specifiku;
* Ja avārijas remontdarbos izmantojami materiāli, Izpildītājs pirms šādu darbu veikšanas mutiski saskaņo ar Pasūtītāja pilnvaroto personu materiālu izmantošanu vispārīgajā vienošanās noteiktajā kārtībā.
 |
| **III** | **PAKALPOJUMU IETVAROS VEICAMIE DARBI** |
| 1. | * Veicamie darbi iekšējās un ārējās kanalizācijas un lietus kanalizācijas sistēmās:
* ­­Avārijas darbi, lai likvidētu kanalizācijas tīklos esošo avārijas stāvokli;
* Ēkas iekšējo un ārējo stāvvadu tīrīšana līdz kontrolakai (nepieciešamības gadījumā mehāniskā tīrīšana);
* K1 un LK skataku remonta vai izbūves darbi no saliekamā betona elementiem;
* K1 un LK plastmasas skataku izbūves darbi;
* Pašteces cauruļvadu (ieskaitot fasondaļas) d50-d400 izbūves vai nomaiņas darbi;
* Cauruļvadu remonts;
* Savienojumu remonts;
* Seguma atjaunošanas darbi;
* Veicamie darbi iekšējās un ārējās ūdensapgādes sistēmās:
* Avārijas darbi, lai likvidētu ārējos un iekšējos ūdensvada tīklos esošo avārijas stāvokli;
* Ūdens noplūdes novēršana (bandāžas uzlikšana un tml. darbi);
* Cauruļvadu maiņa posmos no DN15, noslēgarmatūras, siltumizolācijas, fasondaļas un stiprinājumu remonts vai nomaiņa no DN15 ieskaitot;
* Aizbīdņu un cauruļvadu (ieskaitot fasondaļas) DN32-DN200 nomaiņa ārējos ūdensvada tīklos;
* Ārējo ugunsdzēsības hidrantu nomaiņa, remonts;
* Cauruļvadu savienojumu remonts;
* Ūdens padeves nodrošināšana;
* Veicamie darbi ārējās un iekšējās siltumapgādes sistēmās:
* Apkures maģistrālo cauruļvadu (ieskaitot fasondaļas) DN15-DN200 remonts;
* Noplūdes novēršana (bandāžas uzlikšana un tml. darbi).
* Cauruļvadu siltināšana, stiprināšana un citi darbi kuri nodrošina to pareizu un lietderīgu ekspluatāciju;
* Savienojumu remonts;
* Apkures radiatoru un noslēgarmatūras nomaiņa;
 |
| **IV** | **PRASĪBAS IZPIDĪTĀJAM UN PAKALPOJUMA SNIEGŠANAS NOSACĪJUMI** |
| 1. | * Izpildītājam ir jābūt metināšanas procesa specifikācijas (WPS) apliecinošiem dokumentiem saskaņā ar standartu LVS EN ISO 15609-1, ar Izpildītāja WPQR numuru, kas atbilst Pasūtītāja prasībām (EN 10204-3.1 un LVS EN 10217-1, caurule DN50 un DN100 ar sienas biezumu >3mm <10mm);
* Izpildītājam ir jānorāda, kā arī jāinformē Pasūtītājs par izmaiņām, par avārijas brigādes bāzēšanas vietas adresi, brigādes darbinieku skaitu, brigādes darbinieku kvalifikāciju, patstāvīgi esošais tehniskais nodrošinājums;
* Izpildītājs veic darbus ar kvalificētu darbaspēku, tehniku, darbarīkiem un materiāliem, kuri ir atbilst veicamo darbu specifikai;
* Visām Izpildītāja izmantotajām mērierīcēm, darba instrumentiem, darba aprīkojumam ir jābūt verificētām un ar derīgiem kalibrēšanas sertifikātiem, kā arī tiem ir jāatbilst spēkā esošo normatīvo aktu prasībām;
* Sagatavojot cenas piedāvājumu pakalpojuma sniegšanai ir jāņem vērā turpmāk minētie papildus nosacījumi, organizējot darbu objektos:
	+ Pasūtītājs sniedz akceptu papildus darbiem;
	+ Pirms darbu uzsākšanas Izpildītājs vienojas par iespējamo darbu izpildes laiku ar Pasūtītāja pilnvaroto personu;
	+ Izpildītājs pārliecinās, vai pirms darbu uzsākšanas ir veiktas visas darbības, lai nepieļautu zaudējumus trešajām personām;
	+ Izpildītājs pirms avārijas likvidēšanas darbu uzsākšanas obligāti veic foto fiksācija un aizpilda darba aktu (tehniskās specifikācijas 1. pielikumā);
	+ Pēc darbu pabeigšanas Izpildītājs darbu izpildes vietu sakopj, izvācot būvgružus un citus darbu izpildes laikā radītos atkritumus;
	+ Ja darbu pabeigšana nav iespējama saskaņotajā ar Pasūtītāju laikā, darbi ir izpildāmi tā, lai nepieļautu zaudējumus trešajām personām;
* Izpildītāja avārijas brigāžu skaits un sastāvs:
* Vismaz divas pilnīgi aprīkotas avārijas brigādes;
* Izpildītajam saskaņā ar avārijas darbu likvidēšanas pieprasījumu ir nekavējoties pieejama šāda mazā mehanizācija:
* Rokas elektroinstrumenti;
* Elektrības ģenerators (i);
* Metināšanas aparāts(i);
* Atkausēšanas tehnika;
* Pārsūknēšanas stacija(as) (iegremdējamie sūkņi, šļūtenes);
* Iekārtas bojājumu vietas noteikšanai (visām inženierkomunikācijām);
* Izpildītajam saskaņā ar avārijas darbu likvidēšanas pieprasījumu ir nekavējoties vai avārijas likvidācijas saskaņotajā laikā pieejama šāda lielā mehanizācija:
* Divu (2) brigāžu mašīndarbnīcas;
* Ekskavatori pēc nepieciešamā darba veida;
* Vibrobliete 120 - 400 kg.;
* Gruntsūdens līmeņa pazemināšanas iekārtas;
* Neplānoto darbu un avārijas dienesta apkalpošanas zonas robežas tiek noteiktas:
* Aukstā ūdens apgādes sistēmas: no ievada ventiļa pēc ūdens ievadskaitītāja (ieskaitot) līdz ūdens noslēgarmatūrai stāvvada atzarojumā uz ēku (ieskaitot);
* Karstā ūdens apgāde ēkas atbildības robežās;
* Kanalizācijas tīkliem (iekšējie un ārējie līdz kontrolakai) ēkas atbildības robežās;
* No siltumtīklu ievada ventiļiem līdz siltuma mezglam ieskaitot, ja karstais ūdens tiek piegādāts no karstā ūdens sagatavošanas mezgla, to ieskaitot (no aukstā ūdens noslēgarmatūras uz siltummezglu), līdz noslēgarmatūrai ēkam, to ieskaitot;
* Izpildītājam attiecībā uz avārijas darbu izpildi jānodrošina:
* Ierašanās avārijas vietā ne vēlāk kā 30 minūšu laikā no Pasūtīja pieteikuma saņemšanas brīža;
* Pēc Pasūtītāja pieprasījuma organizēt avārijas likvidēšanas darbus Pasūtītāja darba laikā, nodrošinot vismaz 1 pilnībā ekipētu brigādi;
* Avārijas lokalizēšanu vai likvidēšanu veikt maksimāli īsā termiņā;
* Pēc avārijas darbu veikšanas nākamajā darbadienā no plkst. 7.30 līdz 8.30 ziņot Pasūtītāja pilnvarotam dienestam par likvidētās avārijas cēloņiem, veiktajiem darbiem, izpildes termiņiem un citu informāciju (ziņošana notiek, izmantojot elektroniskā pasta starpniecību bez droša elektroniskā paraksta);
* Izpildītājs nodrošina, ka tam operatīvas informācijas ieguvei 24 stundas 7 dienas nedēļā ir pieejams elektroniskais pasts, patstāvīgs analogais vai mobilā telefona numurs avārijas dienesta izsaukumiem.
* **Pasūtītājas darba laiks**: administratīvajās ēkās (pirmdiena – ceturtdiena) no plkst. 7.30 līdz 16.30 un (piektdiena) no plkst. 7.30 līdz 14.00; depo ēkās no plkst. 00.00 līdz 23.59; remonta cehos darba laiks ir saskaņojams ar Pasūtītāju.
 |

2.pielikums
Iepirkuma procedūras nolikumam
“Tiesības noslēgt vispārīgo vienošanos par inženierkomunikāciju avārijas un neplānotiem remonta darbiem”

identifikācijas Nr. RS/2023/46

Tehniskā specifikācija iepirkuma 2. daļai

**Inženierkomunikāciju avārijas un neplānotie**

**remontdarbi elektroapgādes sistēmās**

|  |  |
| --- | --- |
|  **I** | **PASŪTĪTĀJS** – RP SIA “Rīgas satiksme”**NEPIECIEŠAMĪBAS PAMATOJUMS**: Pasūtītāja pārvaldīšanā esošajās būvēs un teritorijās neplānotu un avārijas darbu veikšana, izveidojot jaunus pieslēgumus bojāto tīklu vietā vai lokalizējot inženierkomunikāciju avārijas, novēršot bojājumus gan ārējos, gan iekšējos inženiertīklos: elektroapgādes sistēmās. |
| **II** | **VISPĀRĒJIE PAKALPOJUMA SNIEGŠANAS NOSACĪJUMI** |
| 1. | * Pakalpojuma sniegšanas procesā darbu uzsākšanas laiku saskaņo ar vispārīgajā vienošanās norādīto Pasūtītāja pilnvaroto personu;
* Pakalpojuma avārijas pieteikumu pieņemšana, lokalizācija un likvidēšana jānodrošina visu diennakti no pirmdienas līdz svētdienai, kā arī Latvijas Republikā noteiktajos svētku dienās;
* Nespējot likvidēt un nodrošināt ūdensapgādes padevi, apkuri vai kanalizācijas pakalpojumus, nekavējoties informēt par veiktajiem pasākumiem Pasūtītāja atbildīgo dienestu;
* Ja avārijas iemesls ir inženiertīkla nolietojums vai nepareiza ekspluatācija, iesniegt priekšlikumus par turpmāk veicamajiem pasākumiem, kas nepieciešami turpmāku avārijas situāciju novēršanai vai to mazināšanai;
* Avāriju un bojājumu novēršana inženiertehniskajos tīklos jāveic atbilstoši Latvijas Republikā noteiktajai darba, uguns vai citu noteikto drošībai, kā arī tehnisko noteikumu prasībām saskaņā ar noteikto pakalpojuma specifiku;
* Ja avārijas remontdarbos izmantojami materiāli, Izpildītājs pirms šādu darbu veikšanas mutiski saskaņo ar Pasūtītāja pilnvaroto personu materiālu izmaksas vispārīgajā vienošanās noteiktajā kārtībā.
 |
| **III** | **PAKALPOJUMU IETVAROS VEICAMIE DARBI** |
| 1. | * Veicamie darbi iekšējos un ārējos elektroapgādes sistēmās:
* ­­Avārijas darbi, lai likvidētu elektroapgādes sistēmās esošo avārijas stāvokli;
* Elektroiekārtu, apgaismojuma un spēka tīkla demontāžas darbi;
* Aizsardzības aparatūras, slēdžu, pārslēdžu, paketslēdžu maiņa elektrosadales skapjos;
* Elektrosadales skapju un elektroinstalācijas remonts;
* Elektroenerģijas padeves nodrošināšanas darbi;
* Apgaismojuma un spēka tīkla elektromontāžas darbi;
* Vara vai alumīnija kabeļa (šķērsgriezums min 1,5 mm2 (ieskaitot) līdz 1000mm2 (ieskaitot)) maiņa posmos līdz 200 m;
* Kabeļa gala apdares un savienojuma uzmavu montāžas darbi;
* Pazemes kabeļu remonts, ieguldīšana un savienošana;
* Papildus rezerves aizsargcauruļu montāža, guldīšana pēc pieprasījuma;
* Esošo kabeļu iečaulošana dalītajās aizsargcaurulēs;
* Tranšejas rakšana, šķērsojot citas komunikācijas, smilts spilvena izveidošana, aizbēršana;
* Seguma atjaunošanas darbi;
* Dokumentācijas sagatavošana, iesniegšana un atļauju/saskaņojumu/atzinumu saņemšana būvdarbu procesa nodrošināšanai un nodošanai ekspluatācijā (atzīme par būvdarbu uzsākšanu un būvdarbu pabeigšanu, rakšanas darbu atļaujas, darba vietas aprīkojuma shēmas);
* Izpilddokumentācija sagatavošana (montāžas akti, deklarācijas, shēmas, tehniskā dokumentācija, Rīgas pilsētas būvvaldē reģistrēts izpildmērījuma plāns, apstiprināti atzinumi saskaņā ar MK noteikumu Nr.238 6. un 7.pielikumu ).
 |
| **IV** | **PRASĪBAS IZPIDĪTĀJAM UN PAKALPOJUMA SNIEGŠANAS NOSACĪJUMI** |
| 1. | * Izpildītājam ir jānorāda, kā arī jāinformē Pasūtītājs par izmaiņām, par avārijas brigādes bāzēšanas vietas adresi, brigādes darbinieku skaitu, brigādes darbinieku kvalifikāciju, patstāvīgi esošais tehniskais nodrošinājums;
* Izpildītājs veic darbus ar kvalificētu darbaspēku, tehniku, darbarīkiem un materiāliem, kuri atbilst veicamo darbu specifikai;
* Visām Izpildītāja izmantotajām mērierīcēm, darba instrumentiem, darba aprīkojumam ir jābūt verificētām un ar derīgiem kalibrēšanas sertifikātiem, kā arī tiem ir jāatbilst spēkā esošo normatīvo aktu prasībām;
* Sagatavojot cenas piedāvājumu pakalpojuma sniegšanai ir jāņem vērā turpmāk minētie papildus nosacījumi, organizējot darbu objektos:
	+ Pasūtītājs sniedz akceptu papildus darbiem;
	+ Pirms darbu uzsākšanas Izpildītājs vienojas par iespējamo darbu izpildes laiku ar Pasūtītāja pilnvaroto personu;
	+ Izpildītājs pārliecinās, vai pirms darbu uzsākšanas ir veiktas visas darbības, lai nepieļautu zaudējumus trešajām personām;
	+ Izpildītājs pirms avārijas likvidēšanas darbu uzsākšanas obligāti veic foto fiksācija un aizpilda darba aktu (tehniskās specifikācijas 1. pielikumā);
	+ Pēc darbu pabeigšanas Izpildītājs darbu izpildes vietu sakopj, izvācot būvgružus un citus darbu izpildes laikā radītos atkritumus;
	+ Ja darbu pabeigšana nav iespējama saskaņotajā ar Pasūtītāju laikā, darbi ir izpildāmi tā, lai nepieļautu zaudējumus trešajām personām;
* Izpildītāja avārijas brigāžu skaits un sastāvs:
* Vismaz divas pilnīgi aprīkotas avārijas brigādes;
* Izpildītajam saskaņā ar avārijas darbu likvidēšanas pieprasījumu ir nekavējoties pieejama šāda mazā mehanizācija:
* Rokas elektroinstrumenti;
* Elektrības ģenerators (i);
* Metināšanas aparāts(i);
* Iekārtas bojājumu vietas noteikšanai (visām inženierkomunikācijām);
* Izpildītajam saskaņā ar avārijas darbu likvidēšanas pieprasījumu ir nekavējoties vai avārijas likvidācijas saskaņotajā laikā pieejama šāda lielā mehanizācija:
* Divu (2) brigāžu mašīndarbnīcas;
* Ekskavatori pēc nepieciešamā darba veida;
* Vibrobliete 120 - 400 kg.;
* Neplānoto darbu un avārijas dienesta apkalpošanas zonas robežas tiek noteiktas:
* Elektrisko tīklu apkalpošana no ievada (cilpu kastes) līdz ēkas SS (ieskaitot);
* Izpildītājam attiecībā uz avārijas darbu izpildi jānodrošina:
* Ierašanās avārijas vietā ne vēlāk kā 30 minūšu laikā no Pasūtīja pieteikuma saņemšanas brīža;
* Pēc Pasūtītāja pieprasījuma organizēt avārijas likvidēšanas darbus Pasūtītāja darba laikā nodrošinot vismaz 1 pilnībā ekipētu brigādi;
* Avārijas lokalizēšanu vai likvidēšanu veikt maksimāli īsā termiņā;
* Pēc avārijas darbu veikšanas nākamajā darbadienā no plkst. 7.30 līdz 8.30 ziņot Pasūtītāja pilnvarotam dienestam par likvidētās avārijas cēloņiem, veiktajiem darbiem, izpildes termiņiem un citu informāciju (ziņošana notiek, izmantojot elektroniskā pasta starpniecību bez drošā elektroniskā paraksta);
* Izpildītājs nodrošina, ka tam operatīvas informācijas ieguvei 24 stundas 7 dienas nedēļā ir pieejams elektroniskais pasts, patstāvīgs analogais vai mobilā telefona numurs avārijas dienesta izsaukumiem.
* **Pasūtītājas darba laiks**: administratīvajās ēkās (pirmdiena – ceturtdiena) no plkst. 7.30 līdz 16.30 un (piektdiena) no plkst. 7.30 līdz 14.00; depo ēkās no plkst. 00.00 līdz 23.59; remonta cehos darba laiks ir saskaņojams ar Pasūtītāju.
 |

3.pielikums
Iepirkuma procedūras nolikumam
“Tiesības noslēgt vispārīgo vienošanos par inženierkomunikāciju avārijas un neplānotiem remonta darbiem”

identifikācijas Nr. RS/2023/46

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

 “Tiesības noslēgt vispārīgo vienošanos par inženierkomunikāciju avārijas un neplānotiem remonta darbiem”

identifikācijas Nr. RS/2023/46

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies vispārīgās vienošanās piešķiršanas gadījumā pildīt visus iepirkuma procedūras nolikumam pievienotā vispārīgās vienošanās projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs ir - [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

4.pielikums
Iepirkuma procedūras nolikumam
“Tiesības noslēgt vispārīgo vienošanos par inženierkomunikāciju avārijas un neplānotiem remonta darbiem”

identifikācijas Nr. RS/2023/46

**Būvdarbu saraksta paraugs**

(uz pretendenta veidlapas)

**Pretendenta** pieredze atbilstoši nolikuma 21.1.punktam:

|  |  |  |  |
| --- | --- | --- | --- |
| Nr. | Pasūtītājs | Objekta nosaukums, raksturojums, veikšanas periods | Izpildīto būvdarbu vērtību (EUR bez PVN) |
| 1. |  |  |  |
| 2. |  |  |  |
| **Izpildīto būvdarbu vērtība kopā pa visiem objektiem:** |  |

5.pielikums
Iepirkuma procedūras nolikumam
“Tiesības noslēgt vispārīgo vienošanos par inženierkomunikāciju avārijas un neplānotiem remonta darbiem”

identifikācijas Nr. RS/2023/46

**FINANŠU PIEDĀVĀJUMS**

Iepazinušies ar iepirkuma nolikumu, mēs, apakšā parakstījušies un būdami attiecīgi pilnvaroti vārdā, piedāvājam veikt iepirkumā paredzētos avārijas remontdarbu (t.sk. būvdarbu) par šādu brigādes izbraukuma darba stundas cenu:

|  |  |
| --- | --- |
| **Būvobjekta nosaukums** | **Cena par vienu brigādes izbraukuma darba stundu avārijas remontdarbu veikšanai** **(EUR bez PVN)\*** |
|  | **Iekšējiem tīkliem** | **Ārējiem tīkliem** |
| **1.daļa -** Inženierkomunikāciju avārijas remontdarbi (t. sk. būvdarbi) ūdensapgādes, ražošanas un lietus kanalizācijas un siltumapgādes sistēmās. |  |  |
| **2.daļa -** Inženierkomunikāciju avārijas remontdarbi (t. sk. būvdarbi) elektroapgādes sistēmās. |  |  |

*\*Cenā ir iekļautas visas ar pakalpojumu saistītās izmaksas (darbaspēks, inventārs, transports un tehniskais nodrošinājums).*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

6.pielikums
Iepirkuma procedūras nolikumam
“Tiesības noslēgt vispārīgo vienošanos par inženierkomunikāciju avārijas un neplānotiem remonta darbiem”

identifikācijas Nr. RS/2023/46

VISPĀRĪGĀ VIENOŠANĀS Nr. \_\_\_\_\_\_\_\_\_\_\_\_

*Par inženierkomunikāciju avārijas un neplānotiem remonta darbiem*

Rīgā, 2023. gada \_\_.\_\_\_\_\_\_

**Rīgas pašvaldības sabiedrība ar ierobežotu atbildību “Rīgas satiksme”**, reģ. LR Komercreģistrā ar vienoto reģ. Nr.40003619950, turpmāk - Pasūtītājs, kuru saskaņā ar \_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_, no vienas puses

un

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk - Iespējamais būvdarbu veicējs, kuru saskaņā ar \_\_\_\_\_\_ pārstāv \_\_\_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk - Iespējamais būvdarbu veicējs, kuru saskaņā ar \_\_\_\_\_\_ pārstāv \_\_\_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk - Iespējamais būvdarbu veicējs, kuru saskaņā ar \_\_\_\_\_\_ pārstāv \_\_\_\_\_\_\_\_\_\_\_\_\_\_, no otras puses,

turpmāk visi kopā – Puses, un katrs atsevišķi arī - Puse,

pamatojoties uz atklātas iepirkuma procedūras “Par tiesībām noslēgt vispārīgo vienošanos Par inženierkomunikāciju avārijas un neplānotiem remonta darbiem”, identifikācijas Nr. RS/2023/46, 1. daļas/ 2. daļas *[izvēlas atbilstošo]* rezultātiem, noslēdza šādu vispārīgo vienošanos:

1. **DEFINĪCIJAS**
	1. Iespējamais būvdarbu veicējs – iepirkuma procedūrā atlasītais piegādātājs, kurš noslēdz vispārīgo vienošanos (turpmāk – Vienošanās) ar Pasūtītāju, iegūstot tiesības veikt inženierkomunikāciju avārijas un neplānotus remonta darbus ūdensapgādes, ražošanas un lietus kanalizācijas un siltumapgādes sistēmās/ elektroapgādes sistēmās *[izvēlas atbilstošo]* (turpmāk tekstā – Būvdarbi), saskaņā ar Vienošanās nosacījumiem.
	2. Būvdarbu veicējs – Iespējamais būvdarbu veicējs, kurš noslēdz Iepirkuma līgumu.
	3. Būvdarbi – iekšējās/ārējās ūdensapgādes, ražošanas un lietus kanalizācijas un siltumapgādes sistēmu avārijas un neplānotie remonta darbi / iekšējās/ārējās elektroapgādes sistēmu avārijas un neplānotie remonta darbi *[izvēlas atbilstošo]*, ko Iespējamajiem būvdarbu veicējiem ir tiesības piedāvāt Pasūtītājam. Būvdarbu Tehniskā specifikācija norādīta Vienošanās 1.pielikumā.
	4. Atbilstošs cenu piedāvājums – (1) Iespējamā būvdarbu veicēja atbilstoši pasūtījuma formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) pasūtījumā norādītajiem kritērijiem atbilstošs un (4) savlaicīgi Pasūtītājam elektroniski iesniegts dokuments.
	5. Cenu aptauja – noteiktas formas pieprasījums iesniegt cenu piedāvājumu visiem Iespējamajiem būvdarbu veicējiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
	6. Paziņojums – dokuments, kuru elektroniski visiem cenu piedāvājumu iesniegušajiem Iespējamajiem būvdarbu veicējiem nosūta Pasūtītāja pilnvarota persona, un kurš satur informāciju par Cenu aptaujas rezultātiem.
	7. Iepirkuma līgums – starp Pasūtītāju un Būvdarbu veicēju Vienošanās ietvaros noslēgts iepirkuma līgums par Būvdarbu izpildi.
2. **VIENOŠANĀS PRIEKŠMETS UN DARBĪBAS TERMIŅŠ**
	1. Vienošanās nosaka kārtību, kādā Pasūtītājs izvēlas Būvdarbu veicējus Vienošanās darbības laikā.
	2. Vienošanās priekšmets ir pasūtījumam atbilstošu Būvdarbu veikšana saskaņā ar 1.pielikumā ietverto tehnisko specifikāciju un Vienošanās noteikumiem.
	3. Vienošanās nosaka kārtību, kādā Pasūtītājs no Iespējamo būvdarbu veicēju loka izvēlas to Būvdarbu veicēju, kas nodrošinās Būvdarbu veikšanu atbilstoši Pasūtītāja vajadzībām, kā tiks slēgts Iepirkuma līgums par pasūtījumu un kādi ir izpildes noteikumi.
	4. Vienošanās ir spēkā no brīža, kad to paraksta visi Līdzēji. Vispārīgā vienošanās tiek noslēgta uz 3 (trīs) gadiem.
	5. Pasūtītājs Vienošanās izpildes laikā ir tiesīgs pasūtīt Būvdarbus tādā apjomā, kāds tam ir nepieciešams.
3. **BŪVDARBU VEICĒJA IZVĒLE AVĀRIJAS LIKVIDĀCIJĀ**
	1. Ņemot vērā Iespējamo būvdarbu veicēju cenu piedāvājumu (Vienošanās 4.pielikums) par brigādes vienu darba stundu iekšējās/ārējās ūdensapgādes, ražošanas un lietus kanalizācijas un siltumapgādes sistēmu avārijas gadījuma izbraukumu / iekšējās/ārējās elektroapgādes sistēmu avārijas gadījuma izbraukumu *[izvēlas atbilstošo]*, Pasūtītāja pilnvarotā persona telefoniski vai ar elektroniskā pasta starpniecību sazināsies ar Iespējamo būvdarbu veicēju, kuram ir lētākais piedāvājums (iekšējās ūdensapgādes, ražošanas un lietus kanalizācijas un siltumapgādes sistēmu avārijas likvidācijā – *[norāda Iespējamo būvdarbu veicēju ar lētāko cenu]*; ārējās ūdensapgādes, ražošanas un lietus kanalizācijas un siltumapgādes sistēmu avārijas likvidācijā - *[norāda Iespējamo būvdarbu veicēju ar lētāko cenu]*; iekšējās elektroapgādes sistēmu avārijas likvidācijā - *[norāda Iespējamo būvdarbu veicēju ar lētāko cenu];* ārējās elektroapgādes sistēmu avārijas likvidācijā - *[norāda Iespējamo būvdarbu veicēju ar lētāko cenu]*) un lūgs likvidēt avārijas situāciju, ievērojot Tehniskās specifikācijas un vispārīgās vienošanās noteikumus.
	2. Ja Iespējamais būvdarbu veicējs, kuram ir piedāvāts likvidēt avārijas gadījumu, atsakās no avārijas likvidācijas darbiem, Pasūtītāja pilnvarotā persona telefoniski vai ar elektroniskā pasta starpniecību sazinās ar Iespējamo būvdarbu veicēju, kuram ir nākamais lētākais piedāvājums, un lūdz likvidēt avārijas situāciju, ievērojot Tehniskās specifikācijas un vispārīgās vienošanās noteikumus.
	3. Ja Iespējamais būvdarbu veicējs, kuram ir piedāvāts likvidēt avārijas gadījumu, ar elektroniskā pasta starpniecību 30 minūšu laikā no informācijas saņemšanas par avārijas likvidācijas nepieciešamību nesniegs apstiprinājumu uz Pasūtītāja pilnvarotās personas elektronisko pastu, ka apstiprina avārijas likvidācijas darbu izpildi, uzskatāms, ka Iespējamais būvdarbu veicējs ir atteicies no avārijas likvidācijas darbu izpildes un Pasūtītājs ir tiesīgs sazināties ar nākamā lētākā piedāvājuma iesniedzēju. Šāda kārtība tiek ievērota ar katru nākošo Iespējamo būvdarbu veicēju.
	4. Ar Iespējamā būvdarbu veicēja elektronisko apstiprinājumu par avārijas likvidācijas darbu izpildi, uzskatāms, ka Pasūtītājs ir noslēdzis Iepirkumu līgumu ar Būvdarbu veicēju.
	5. Avārijas darbu likvidācijai Būvdarbu veicējs nav tiesīgs pieprasīt augstākas brigādes izbraukuma darba stundas cenas, kā Vienošanās 4.pielikumā norādītās attiecīgā Būvdarbu veicēja cenas par vienu brigādes izbraukuma avārijas likvidācijai darba stundu EUR bez PVN, izņemot Līguma 3.6. – 3.10. punktā paredzēto gadījumu.
	6. Vienošanās 4.pielikumā norādītās cenas par vienu brigādes izbraukuma avārijas likvidācijai darba stundu EUR bez PVN var tikt mainītas (palielinātas vai samazinātas) vienu reizi gadā, sākot ar otro gadu pēc līguma noslēgšanas, veicot cenu indeksāciju un piemērojot LR Centrālās statistikas pārvaldes noteiktos patēriņa cenu indeksus (pārmaiņas) patēriņa grupai “13.03 Pakalpojumi”, ja indeksa (pārmaiņu) svārstības ir vismaz 5 %. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, cenas attiecīgi samazina.
	7. Izmaiņas Līguma 3.6.punktā norādītajā cenā, pamatojoties uz Līguma 3.6.punktu, tiek veiktas, Pasūtītājam un attiecīgajam/iem Iespējamiem Būvdarbu veicējam/iem par to rakstiskā veidā noslēdzot papildus vienošanos pie Vienošanās.
	8. Ja Iespējamais Būvdarbu veicējs vēlas ierosināt cenu indeksāciju, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu.
	9. Ja Pasūtītājs vēlas ierosināt cenu indeksāciju, tas iesniedz visiem Iespējamiem Būvdarbu veicējiem attiecīgu papildus vienošanās projektu, pievienojot atbilstošu ierosināto cenu indeksāciju pamatojošu atvijas Republikas Centrālās statistikas pārvaldes izdotu izziņu.
	10. Puses izskata otras Puses cenu indeksācijas ierosinājumu 30 (trīsdesmit) kalendāro dienu laikā un, ja tas ir pamatots, noslēdzot attiecīgu papildus vienošanos pie Vienošanās.
4. **BŪVDARBU VEICĒJA IZVĒLE NEPLĀNOTO REMONTDARBU VEIKŠANAI**
	1. Lai noteiktu attiecīgās Būvdarbu daļas (neplānoto remontdarbu) Būvdarbu veicēju, Pasūtītājs nosūta elektroniski (uz Vienošanā norādītā pārstāvja e-pastu) atbilstoši Vienošanās 2.pielikuma formai sagatavotu cenu aptauju Iespējamajiem būvdarbu veicējiem, pievienojot tāmi (paraugs Cenu apaujas pielikumā).
	2. Iespējamajiem būvdarbu veicējiem jāiesniedz Cenu aptaujas pielikumā ietvertajai tāmes formai atbilstošs cenu piedāvājums – aizpildīta tāme, 5 (piecu) darba dienu laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu.
	3. Piedāvājuma izvēles kritērijs ir viszemākā cena.
	4. Ja Vienošanās 4.2.punktā noteiktajā termiņā Iespējamais būvdarbu veicējs neiesniedz cenu piedāvājumu, tiek uzskatīts, ka viņš atsakās no konkrēto būvdarbu veikšanas.
	5. Pasūtītājs pēc cenu aptaujā norādītā piedāvājumu iesniegšanas termiņa beigām izvērtē piedāvājumu atbilstību cenu aptaujā norādītajām prasībām un izvēlas Iepirkuma līguma slēgšanai Iespējamo būvdarbu veicēju, kuram ir atbilstošs piedāvājums ar zemāko cenu. Pasūtītājam ir tiesības, konsultējoties ar Iespējamo būvdarbu veicēju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja Iespējamā būvdarbu veicēja sniegtie skaidrojumi nepamato piedāvāto zemo cenas līmeni.
	6. Pasūtītājam ir tiesības lūgt precizēt vai skaidrot Iespējamā būvdarbu veicēja iesniegto cenas piedāvājumu.
	7. Ja vairāki Iespējamie būvdarbu veicēji piedāvājuši viszemāko cenu, tad Pasūtītājs nosūta šiem Iespējamajiem būvdarbu veicējiem atkārtotu cenu aptauju iesniegt piedāvājumus būvdarbu veikšanai. No atkārtoti iesniegtajiem piedāvājumiem Pasūtītājs izvēlās piedāvājumu ar viszemāko cenu. Gadījumā, ja atkārtoti ir iesniegtas divas vienādas, zemākās cenas, tad piegādes tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
	8. Ne ilgāk kā 10 (desmit) darba dienu laikā pēc piedāvājumu iesniegšanas termiņa Pasūtītāja pilnvarotā persona nosūta Iespējamajam būvdarbu veicējam atbilstoši Vienošanās 3.pielikuma formai sagatavotu Paziņojumu par cenu aptaujas rezultātiem.
	9. Līdz ar Paziņojuma nosūtīšanas dienu, tiek uzskatīts, ka ar Iespējamo būvdarbu veicēju, kas piedāvājis zemāko Būvdarbu cenu, ir noslēgts Iepirkuma līgums, pamatojoties uz Vienošanās noteikumiem.
	10. Ja Būvdarbu veicējs atsakās no Iepirkuma līguma izpildes, Pasūtītājam ir tiesības piešķirt Iepirkuma līguma slēgšanas tiesības Iespējamajam būvdarbu veicējam, kas piedāvāja nākamo zemāko cenu.
5. **VIENOŠANĀS TERMIŅŠ, VIENOŠANĀS KOPĒJĀ SUMMA UN NORĒĶINU KĀRTĪBA**
	1. Vienošanās kopējā līgumcena ir 150 000,00 EUR (viens simts piecdesmit tūkstoši *euro*, 00 centi) *[iepirkuma 1. daļā]* / 310 000,00 EUR (trīs simti desmit tūkstoši *euro*, 00 centi) *[iepirkuma 2. daļā]* *[izvēlas atbilstošo]* bez PVN.
	2. Samaksa par Būvdarbiem tiek veikta 30 (trīsdesmit) dienu laikā pēc Būvdarbu izpildes un pieņemšanas Vienošanā noteiktajā kārtībā un rēķina saņemšanas, pārskaitot attiecīgo summu uz Būvdarbu veicēja rēķinā norādīto bankas kontu.
	3. Rēķinos, pieņemšanas – nodošanas aktos Būvdarbu veicējam ir obligāti jānorāda Vienošanās numurs.
	4. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
6. **Pasūtītāja un Būvdaru veicēja saistības Iepirkuma līguma izpildē**
	1. Pasūtītājs apņemas:
		1. savlaicīgi nodrošināt Būvdarbu veicējam piekļuvi objektam, kurā veicami Būvdarbi;
		2. iepazīstināt Būvdarbu veicēju ar Pasūtītāja rīcībā esošo objekta dokumentāciju, kas nepieciešami sekmīgai Būvdarbu izpildei;
		3. samaksāt par veiktajiem Būvdarbiem Vienošanā noteiktajā kārtībā un termiņā;
		4. pēc Būvdarbu veicējam paziņojuma par Būvdarbu gatavību nodošanai, 5 darba dienu laikā pieņemt atbilstoši Iepirkuma līguma prasībām izpildītus Būvdarbus, parakstot nodošanas - pieņemšanas aktu;
		5. informēt Būvdarbu veicēja pilnvaroto personu par darba vides riskiem, nosūtot informāciju uz Būvdarbu veicēja pilnvarotās personas e-pasta adresi, ko Pasūtītāja vārdā veic Pasūtītāja Personāla pārvaldības daļas Darba aizsardzības un arodveselības nodaļas vadītāja Ināra Kačkāne, tālr.26558028, e-pasts: inara.kackane@rigassatiksme.lv.
	2. Pasūtītājam ir tiesības:
		1. kontrolēt Būvdarbu veikšanu atbilstoši Latvijas normatīvajiem aktiem, būvnormatīvu prasībām, kā arī pārbaudīt izmantojamo materiālu kvalitāti un to atbilstību tāmei;
		2. vienpusēji izbeigt Iepirkuma līgumu, ja Būvdarbu veicējs nekvalitatīvi un / vai neatbilstoši tāmei veic Būvdarbus un pēc brīdinājuma nav novērsis konstatētos trūkumus.
		3. pēc Iepirkuma līguma noslēgšanas par neplānotiem Būvdarbiem atkarībā no nepieciešamības, pieejamā finansējuma apjoma vai citiem objektīviem apstākļiem grozīt Iepirkuma līguma tāmi ar nosacījumu, ka minēto izmaiņu apjoms nesasniedz 15 % (piecpadsmit procentus) no tāmē norādītās sākotnējās summas. Šādas izmaiņas tiek rakstiski saskaņotas starp Būvdarbu veicēja un Pasūtītāja pilnvarotajiem pārstāvjiem, un minētās izmaiņas tiek atspoguļotas Darbu pieņemšanas un nodošanas aktā.
	3. Pasūtītājs nav atbildīgs par Būvdarbu veicēja darbiniekiem/trešajām personām nodarītajiem zaudējumiem, kas radušies Būvdarbu veicēja darbības/bezdarbības rezultātā Būvdarbu veikšanas laikā.
	4. Būvdarbu veicējs apņemas:
		1. nodrošināt Būvdarbu kvalitatīvu izpildi atbilstoši Vienošanās un Cenu aptaujas nosacījumiem, nodrošināt, ka Būvdarbu izpildi veic kvalificēti darbinieki;
		2. pirms Būvdarbu izpildes uzsākšanas, ja tas nepieciešams, saskaņot nepieciešamās atļaujas attiecīgajās valsts, pašvaldību u.c. institūcijās;
		3. rakstiski brīdināt Pasūtītāju par neparedzētiem apstākļiem, kas ietekmē vai varētu ietekmēt Būvdarbu izpildi, ja tādi radušies pēc Iepirkuma līguma noslēgšanas;
		4. Būvdarbus izpildīt atbilstoši Latvijas būvnormatīviem, citiem normatīvajiem aktiem, dokumentiem un instrukcijām, kas ir saistīti ar Būvdarbu izpildi;
		5. uzņemties atbildību par darba drošības tehnikas un ugunsdrošības noteikumu ievērošanu Būvdarbu izpildes procesā un par šo noteikumu neievērošanas sekām objektā, kā arī taupīgi un lietderīgi izmantot energoresursus;
		6. Būvdarbos izmantot materiālus, konstrukcijas un izstrādājumus, kuri ir nekaitīgi un droši cilvēku dzīvībai, veselībai un videi un kuriem ir to atbilstību apliecinošs dokuments saskaņā ar Latvijas Republikas normatīvo aktu prasībām;
		7. uzņemties visu atbildību par Būvdarbu izpildē iesaistīto personu instruktāžu un apmācību darba aizsardzības jomā pirms Iepirkuma līguma izpildes uzsākšanas un visā laikposmā, kad šīs personas tiek nodarbinātas Pasūtītāja teritorijā Iepirkuma līguma izpildes sakarā.
		8. savlaicīgi rakstveidā brīdināt Pasūtītāju par Pasūtītāja izsniegto dokumentu trūkumiem vai nepilnībām, kā arī citiem apstākļiem, kas var ietekmēt Būvdarbu kvalitāti un izpildes termiņus;
		9. ne vēlāk kā Būvdarbu pabeigšanas dienā ar saviem spēkiem un līdzekļiem atbrīvot Būvdarbu veikšanas vietu no būvgružiem, sava inventāra un darbarīkiem, kas bija nepieciešami Būvdarbu izpildes gaitā;
		10. neveikt Iepirkuma līguma tāmē par neplānotiem Būvdarbiem nenorādītus Būvdarbus un neizmantot tāmē nenorādītus materiālus bez saskaņošanas ar Pasūtītāju Līguma 6.2.3. punktā noteiktajā kārtībā. Vienošanās noteiktajā kārtībā nesaskaņotus Būvdarbus un materiālus Pasūtītājs neapmaksā;
		11. ja avārijas Būvdarbu izpildes laikā tiek konstatēts, ka Būvdarbu veikšanai nepieciešams izmantot materiālus, mutiski saskaņot ar Pasūtītāja pilnvaroto personu avārijas Būvdarbos izmantojamos materiālus . Būvdarbu veicēja norādītā šajā punktā minēto materiālu cena nedrīkst pārsniegt vairāk kā par 10 % (desmit procentiem) attiecīgā materiāla vidējās tirgus cenas vai gadījumā, ja materiāls ir specifiska un vidējo tirgus cenu objektīvi nevar konstatēt – no materiāla piegādātāja, kurš attiecīgo preci piegādā Būvdarbu veicējam, noteiktās cenas. Būvdarbu veicējam 2 (divu) darba dienu laikā pēc Pasūtītāja pilnvarotās personas pieprasījuma ir pienākums iesniegt dokumentus, kas pamato cenu izcelsmi.
	5. Būvdarbu veicējs apliecina, ka Būvdarbu veicējam, tā apakšuzņēmējiem vai nodarbinātajiem speciālistiem ir visas nepieciešamās speciālās atļaujas, licences vai sertifikāti Būvdarbu veikšanai.
	6. Būvdarbu veicējs ir atbildīgs par jebkuru Būvdarbu izpildē nodarbināto un piesaistīto trešo personu rīcību (arī bezdarbību), it kā tā būtu Būvdarbu veicēja rīcība vai bezdarbība. Pēc Pasūtītāja pieprasījuma Būvdarbu veicējam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Būvdarbu veicēja nodarbināto vai piesaistīto trešo personu rīcības (arī bezdarbības) rezultātā.
	7. Būvdarbu veicējs ir atbildīgs par izpildīto Būvdarbu slēptajiem trūkumiem, ko Pasūtītājs atklājis garantijas laikā.
	8. Būvdarbu un būvizstrādājumu garantijas laiks ir 24 (divdesmit četri) mēneši, skaitot no dienas, kad Būvdarbu veicējs Būvdarbus ir nodevis Pasūtītājam, Līdzēju pilnvarotajām personām parakstot Darbu pieņemšanas un nodošanas aktu.
	9. Būvdarbu veicējs apņemas garantijas laikā par saviem līdzekļiem novērst visus bojājumus, defektus, nepilnības un trūkumus (visi kopā turpmāk tekstā – Trūkumi), kas radušies, Būvdarbu veicējam veicot Līgumā paredzētos Darbus.
	10. Garantijas laikā atklātie trūkumi tiek novērsti termiņā, kas paredzēts abu Līdzēju parakstītā aktā.
7. **DARBU PIEŅEMŠANAS UN NODOŠANAS KĀRTĪBA**
	1. Pēc visu Iepirkuma līgumā noteikto Būvdarbu pabeigšanas Būvdarbu veicējs sagatavo, paraksta un iesniedz Pasūtītājam apstiprināšanai Darbu pieņemšanas un nodošanas aktu (Vienošanās 6. pielikumā paraugs). Pasūtītāja pilnvarotā persona divu darba dienu laikā izskata un paraksta Pasūtītājam iesniegto Darbu pieņemšanas un nodošanas aktu vai motivēti rakstiski noraida to, ja Darbi nav veikti atbilstoši Līguma noteikumiem.
	2. Būvdarbu veicējs pēc Pasūtītāja atteikuma parakstīt Darbu pieņemšanas un nodošanas aktu saņemšanas ievēro Pasūtītāja norādījumus un novērš konstatētās nepilnības vai neatbilstības Pasūtītāja noteiktajā termiņā, kas nav ilgāks par 10 (desmit) darba dienām.
	3. Ja rodas strīds par Būvdarbu veicēja veikto Būvdarbu kvalitāti, Līdzēji var pieaicināt neatkarīgu ekspertu ekspertīzes veikšanai. Eksperta izdevumus apmaksā tā puse, kuras argumenti vai pamatojums ir nepamatots.
	4. Būvdarbu veicējs nepieciešamības gadījumā pirms Darbu nodošanas iesniedz veikto būvdarbu izpildes shēmas un citu nepieciešamo izpilddokumentāciju.
	5. Būvdarbu veicējam, ja tas pieļāvis atkāpes no Iepirkuma līguma noteikumiem, nesaskaņojot tās ar Pasūtītāju, ar saviem spēkiem un līdzekļiem jānovērš pieļautie trūkumi.
	6. Darbu pieņemšanas un nodošanas aktu parakstīšana neatbrīvo Būvdarbu veicēju no atbildības par saistībām, kuras ietvertas Vienošanā un Latvijas Republikas normatīvajos aktos, tai skaitā atbildību par Būvdarbu un materiālu kvalitāti.
8. **APAKŠUZŅĒMĒJU PIESAISTĪŠANA VAI NOMAIŅA**
	1. Iespējamais Būvdarbu veicējs nav tiesīgs bez saskaņošanas ar Pasūtītāju veikt Iepirkuma piedāvājumā norādītā apakšuzņēmēju nomaiņu, kā arī papildu apakšuzņēmēja iesaistīšanu Vienošanās un Iepirkuma līguma izpildē.
	2. Iespējamais Būvdarbu veicējs Iepirkuma piedāvājumā norādīto apakšuzņēmēju pēc Vienošanās noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
		1. tiek nomainīts apakšuzņēmējs, uz kura iespējām Iepirkumā Iespējamais Būvdarbu veicējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Iespējamais Būvdarbu veicējs atsaucies, apliecinot savu atbilstību Iepirkumā noteiktajām prasībām, vai uz to attiecas Iepirkuma nolikuma 18.1. vai 18.2.punktā norādītais.
		2. apakšuzņēmēja maiņas rezultātā tiktu izdarīti tādi grozījumi Iespējamā Būvdarbu veicēja piedāvājumā, kuri, ja sākotnēji būtu iekļauti piedāvājumā, ietekmētu piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
	3. Iespējamais Būvdarbu veicējs drīkst veikt jauna apakšuzņēmēja iesaistīšanu Vienošanās un Iepirkuma līguma izpildē, ja Iespējamais Būvdarbu veicējs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Vienošanās un Iepirkuma līguma izpildē.
	4. Pasūtītājs pieņem lēmumu atļaut vai atteikt Iespējamā Būvdarbu veicēja apakšuzņēmēja nomaiņu vai jauna apakšuzņēmēja iesaistīšanu Vienošanās un Iepirkuma līguma izpildē Līguma 8.2. un 8.3.punktā minētajos gadījumos **5 (piecu) darba dienu** laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 8.2. un 8.3.punktu.
	5. Iesniedzot Pasūtītājam lūgumu atļaut vai atteikt Būvdarbu veicēja apakšuzņēmēja nomaiņu vai jauna apakšuzņēmēja iesaistīšanu Vienošanās un Iepirkuma līguma izpildēm Iespējamais Būvdarbu veicējs norāda apakšuzņēmēja nosaukumu, kontaktinformāciju un to pārstāvēt tiesīgo personu.
	6. Šīs nodaļas noteikumi attiecas arī uz Iespējamā būvdarbu veicēja apakšuzņēmēja apakšuzņēmēju,
9. **LĪGUMSODI UN PUŠU ATBILDĪBA**
	1. Par Vienošanās 5.2.punktā paredzētās norēķinu kārtības neievērošanu Pasūtītājs maksā līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
	2. Par Cenu aptaujā norādītā Būvdarbu izpildes termiņa, Līguma 6.9. punktā norādītā Trūkumu novēršanas termiņa vai 7.2. punktā noteiktā nepilnību, neatbilstību novēršanas termiņa nokavējumu Pasūtītājam ir tiesības pieprasīt no Būvdarbu veicēja un Būvdarbu veicējam ir pienākums samaksāt Pasūtītājam līgumsodu 0,1% apmērā no termiņā neizpildītās saistības vērtības par katru nokavēto dienu, bet ne vairāk kā 10% no neizpildītās saistības apmēra.
	3. Ja Būvdarbu veicējs atsakās no Iepirkuma līguma izpildes attiecībā uz neplānotiem Būvdarbiem, Pasūtītājam ir tiesības piemērot Būvdarbu veicējam līgumsodu EUR 500,00 (pieci simti *euro* 00 centi) apmērā par katru šādu gadījumu.
	4. Ja Būvdarbu veicējs atsakās no Iepirkuma līguma izpildes attiecībā uz avārijas Būvdarbiem, Pasūtītājam ir tiesības piemērot Būvdarbu veicējam līgumsodu EUR 100,00 (viens simts *euro* 00 centi) apmērā par katru šādu gadījumu.
	5. Ja Iespējamais Būvdarbu veicējs atsauc savu cenu piedāvājumu līdz Paziņojuma saņemšanai, Pasūtītājam ir tiesības piemērot Iespējamajam būvdarbu veicējam līgumsodu EUR 300,00 (trīs simti euro, 00 centi) apmērā par katru šādu gadījumu.
	6. Ja Iespējamais Būvdarbu veicējs Iepirkuma piedāvājumā norādīto apakšuzņēmēju pēc Vienošanās noslēgšanas nomaina vai piesaista jaunu bez Pasūtītāja rakstveida piekrišanas (saskaņojuma), Iespējamais Būvdarbu veicējs pēc Pasūtītāja pieprasījuma maksā Pasūtītājam līgumsodu EUR 200,00 (divi simti *euro* un 00 centi) par katru gadījumu (par katru apakšuzņēmēju).
	7. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	8. Šīs Vienošanās noteikumos paredzēto saistību neizpildīšanas gadījumā Līdzējs, kas nav ievērojis Vienošanās noteikumus, atlīdzina otram Līdzējam zaudējumus, bet Vienošanās noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	9. Līgumsoda samaksa neatbrīvo Līdzējus no Vienošanās un/vai Iepirkuma līguma saistību izpildes, tai skaitā no zaudējumu segšanas.
	10. Līdzējs apņemas samaksāt aprēķināto līgumsodu 15 (piecpadsmit) dienu laikā pēc otra Līdzēja rakstiskā pieprasījuma (pretenzijas) saņemšanas.
	11. Pasūtītājam ir tiesības ieturēt līgumsodu no Būvdarbu veicējam izmaksājamās summas.
	12. Pasūtītājam ir tiesības izbeigt Vienošanos un/vai Iepirkuma līgumu vienpusējā kārtā pirms termiņa ar Iespējamo būvdarbu veicēju / Būvdarbu veicēju, ja Iespējamais būvdarbu veicējs / Būvdarbu veicējs vai tā amatpersonas, Vienošanās vai Iepirkuma līguma izpildē iesaistītie Iespējamā būvdarbu veicēja / Būvdarbu veicējs darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Vienošanās un/vai Iepirkuma līguma noslēgšanas procedūru vai izpildi. Ja Vienošanās un/vai Iepirkuma līgums tiek pārtraukts šajā punktā noteiktajā gadījumā, Pasūtītājam ir tiesības piemērot Iespējamam būvdarbu veicējam / Būvdarbu veicējam līgumsodu 2 (divu) līgumcenu, kas noteikta Vispārīgās vienošanās 5.1.punktā, apmērā.
	13. Gadījumā, ja Pasūtītājs konstatē, ka Būvdarbu veicējam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00, Pasūtītājs ir tiesīgs aizturēt no Iepirkuma līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	14. Iespējamajam būvdarbu veicējam / Būvdarbu veicējam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Iespējamais būvdarbu veicējs / būvdarbu veicējs neievēro šos pamatprincipus, Pasūtītājs ir tiesīgs lauzt Vienošanos ar šo Iespējamo būvdarbu veicēju vai Iepirkuma līgumu.
10. **KONFIDENCIALITĀTE**
	1. Puses apņemas neizpaust trešajām personām ar Vienošanās izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Vienošanās un Iepirkuma līguma cenu un izpildi (pasūtījumiem, to izpildi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
11. **VIENOŠANAS UN IEPIRKUMA LĪGUMA IZBEIGŠANA**
	1. Visi pēc Vienošanās spēkā stāšanās rakstiski sastādītie grozījumi vai papildinājumi ir Vienošanās neatņemama sastāvdaļa.
	2. Pasūtītājam ir tiesības vienpusēji atkāpties no Vienošanās, rakstiski paziņojot Iespējamajiem Būvdarbu veicējiem 1 (vienu) mēnesi iepriekš. Šādā gadījumā Pasūtītājs samaksā par faktiski izpildītajiem Būvdarbiem.
	3. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem būvdarbu veicējiem, par to rakstiski paziņojot Iespējamajam būvdarbu veicējam 1 (vienu) mēnesi iepriekš un neatlīdzinot tādējādi radušos izdevumus un/vai zaudējumus, ja:
		1. ja atkārtoti Vienošanās darbības laikā Būvdarbi tiek veikti nekvalitatīvi vai neatbilstoši Iepirkuma līguma noteikumiem;
		2. ja Vienošanās laikā Iespējamais būvdarbu veicējs vismaz 2 reizes atsakās no Iepirkuma līguma izpildes par neplānotiem Būvdarbiem;
		3. ja Vienošanās darbības laikā Iespējamais būvdarbu veicējs vismaz 4 reizes atsakās no Iepirkuma līguma izpildes par avārijas Būvdarbiem;
		4. ja Iespējamais būvdarbu veicējs nosūta rakstisku paziņojumu Pasūtītājam par izstāšanos no Vienošanās.
	4. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem būvdarbu veicējiem, ja pasludināts Iespējamā būvdarbu veicēja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā būvdarbu veicēja bankrotu vai tiek konstatēti citi apstākļi, kas liedz vai liegs Iespējamajam būvdarbu veicējam turpināt Vienošanās un/vai Iepirkuma līguma izpildi saskaņā ar Vienošanās noteikumiem.
	5. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem būvdarbu veicējiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Iespējamo būvdarbu veicēju atbilstību Starptautisko un Latvijas Republikas nacionālo sankciju likuma prasībām Pasūtītājs pārbauda 1 (vienu) reizi mēnesī.
	6. Ja Būvdarbu veicējs Būvdarbus neveic vai atsakās no Būvdarbu izpildes, Pasūtītājs ir tiesīgs vienpusēji izbeigt Iepirkuma līgumu un rīkot atkārtotu Cenu aptauju. Šādā gadījumā Pasūtītājam ir tiesības prasīt piedāvājumus iesniegt īsākā termiņā.
12. **PILNVAROTĀS PERSONAS**
	1. Pasūtītājs par savām pilnvarotajām personām Vienošanās darbības laikā ieceļ Infrastruktūras daļas vadītāju Ivaru Vīnavu (67104604; 28231161; Ivars.vinavs@rigassatiksme.lv), Infrastruktūras daļas Objektu uzturēšanas nodaļas vadītāju Aleksandru Voskobojevu (22040690; aleksandrs.voskobojevs@rigassatiksme.lv) un Elektrosaimniecības vadītāju Jāni Šņori, mob.tālr.: 27808986, e-pasts: Janis.snore@rigassatiksme.lv.
	2. Iespējamie būvdarbu veicēji par savām pilnvarotajām personām Vienošanās darbības laikā ieceļ Vienošanās 5.pielikumā norādītās personas.
	3. Pasūtītāja pilnvarotajai personai Vienošanās darbības laikā ir tiesības:
		1. nosūtīt un Pasūtītāja vārdā parakstīt Cenu aptaujas;
		2. saņemt un izvērtēt Iespējamo būvdarbu veicēju iesniegtos cenu piedāvājumus;
		3. parakstīt un nosūtīt Paziņojumu;
		4. organizēt un uzraudzīt Iepirkuma līguma izpildi, tai skaitā organizēt Būvdarbu pieņemšanu, rēķinu pieņemšanu, apstiprināšanu un nodošanu samaksas veikšanai.
	4. Iespējamo būvdarbu veicēju pilnvarotajām personām Vienošanās darbības laikā ir tiesības:
		1. nosūtīt un parakstīt cenu piedāvājumu;
		2. organizēt Iepirkuma līguma izpildi, tai skaitā organizēt Būvdarbu veikšanu.
13. **NEPĀRVARAMA VARA**
	1. Šīs Vienošanās un Iepirkuma līguma izpratnē *nepārvarama vara* nozīmē notikumu, kas ir ārpus Līdzēja pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Līdzējam savu, no Vienošanās vai Iepirkuma līguma izrietošo saistību, izpildi par neiespējamu.
	2. Līdzēja nespēja pildīt, kādu no savām saistībām saskaņā ar Vienošanos vai Iepirkuma līgumu netiks uzskatīta par atkāpšanos no Vienošanās vai Iepirkuma līguma vai saistību nepildīšanu, ja Līdzēja nespēja izriet no nepārvaramas varas notikuma, ja Līdzējs, kuru ietekmējis šāds notikums:
		1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un Iepirkuma līguma noteikumus;
		2. Ir informējusi otru Līdzēju pēc iespējas ātrāk par šāda notikuma iestāšanos.
	3. Jebkurš periods, kurā Līdzējam saskaņā ar Vienošanos vai Iepirkuma līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Līdzējs nespēja veikt šādu darbību nepārvaramas varas ietekmē.
	4. Ja nepārvaramas varas apstākļi turpinās ilgāk par vienu mēnesi, Līdzējiem jāvienojas par saistību izpildes atlikšanu, izbeigšanu vai Vienošanās vai Iepirkuma līguma grozīšanu.
14. **STRĪDU IZSKATĪŠANAS KĀRTĪBA**
	1. Līdzēji pieliks visas pūles, lai visus strīdus, kas rodas saistībā ar Vienošanos un Iepirkuma līgumu vai tā interpretāciju, izšķirtu savstarpēju pārrunu un vienošanās ceļā.
	2. Jebkura strīda risināšanai Līdzēju starpā par jautājumiem, kas izriet no Vienošanās vai Iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viens no Līdzējiem saņēmis otras Puses pieprasījumu savstarpēju sarunu risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
15. **CITI NOTEIKUMI**
	1. Neviens no Iespējamajiem būvdarbu veicējiem nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
	2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
	3. Tās līgumattiecības, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
	4. Visi paziņojumi Vienošanās sakarā tiek uzskatīti par saņemtiem, kad nogādāti personīgi ar saņemšanas apstiprinājumu, nākamajā darba dienā pēc nosūtīšanas e-pastā uz Puses pilnvarotās personas e-pasta adresi vai 5 (piecas) dienas pēc tam, kad nosūtīti pa pastu Latvijas teritorijā ierakstītā vēstulē uz Puses juridisko adresi.
	5. Līdzēju rekvizītu nomaiņas gadījumā Līdzēji apņemas viens otru par to brīdināt 10 (desmit) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	6. Vienošanās ir saistoša jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā.
	7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
	8. Vienošanās ar pielikumiem sagatavota latviešu valodā un parakstīta ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā.
	9. Pielikumi:
		1. Tehniskā specifikācija ar pielikumu (darba akts);
		2. Cenu aptauja (pielikumā tāmes paraugs);
		3. Paziņojums;
		4. Iespējamo būvdarbu veicēju cenas par vienu brigādes izbraukuma darba stundu;
		5. Iespējamo būvdarbu veicēju pilnvaroto personu saraksts;
		6. Darbu pieņemšanas un nodošanas akta paraugs.
16. **Pušu paraksti**

|  |  |
| --- | --- |
| **PASŪTĪTĀJS:** | **IESPĒJAMIE BŪVDARBU VEICĒJI** |
|  |  |
|  |  |

1.pielikums

Tehniskā specifikācija iepirkuma 1.daļai

**Inženierkomunikāciju avārijas un neplānotie**

**remontdarbi ūdensapgādes, ražošanas un lietus kanalizācijas un siltumapgādes sistēmās**

vai

Tehniskā specifikācija iepirkuma 2. daļai

**Inženierkomunikāciju avārijas un neplānotie**

**remontdarbi elektroapgādes sistēmās**

*[Izvēlas atbilstošo nolikuma pielikumu Nr.1 vai nolikuma pielikumu Nr.2]*

2.pielikums

CENU APTAUJA Nr.

Rīga 20\_\_. gada \_\_. mēnesī

Lūdzu iesniegt cenu piedāvājumu kārtējā Iepirkuma līguma piešķiršanai, aizpildot tāmi.

Neplānoto darbu izpildes termiņš: no 20\_\_. gada \_\_. mēneša līdz 20\_\_. gada \_\_. mēnesim.

Piedāvājumu lūdzu iesniegt līdz 20\_\_. gada \_\_. mēneša plkst. \_\_.\_\_.

Cenu piedāvājums jānosūta uz elektronisko adresi:

Pielikumā:

1. tāme.

Pasūtītāja pilnvarotā persona: amats Vārds, Uzvārds

3.pielikums

PAZIŅOJUMS Nr.

Rīgā 20\_\_. gada \_\_. mēnesī

Būvdarbu veicējam

*Zināšanai:*

PRETENDETIEM

Pasūtītāja nosaukums: Rīgas pašvaldības sabiedrība ar ierobežotu atbildību „Rīgas satiksme”, Rīga, Kleistu ielā 28, Latvija, LV – 1067; tālrunis +371-7065400; fakss +371-7065402.

Iepirkuma līguma priekšmets:.

Piedāvājuma izvēles kritērijs: viszemākā cena.

Datums, kad nosūtīta cenu aptauja – 20\_\_. gada \_\_. mēnesī.

Cenu piedāvājumu iesniegšanas termiņa pēdējās dienas datums – 20\_\_. gada \_\_. mēnesī.

Saņemto cenu piedāvājumu skaits un piedāvātās cenas:

Būvdarbu veicējs, kuram tiek piešķirtas Cenu aptaujā Nr. norādītās neplānoto remontdarbu izpildes tiesības:

Pasūtītāja pilnvarotā persona: Amats Vārds, Uzvārds

4.pielikums

Iespējamo būvdarbu veicēju cenas par vienu brigādes izbraukuma darba stundu

|  |  |
| --- | --- |
| Iespējamā būvdarbu veicēja nosaukums | Cena par vienu brigādes izbraukuma darba stundu avārijas remontdarbu veikšanai ūdensapgādes, ražošanas un lietus kanalizācijas un siltumapgādes sistēmās(EUR bez PVN) |
| Iekšējiem tīkliem | Iekšējiem tīkliem |
|  |  |  |
|  |  |  |
|  |  |  |

Vai *[Izvēlas atbilstošo atkarībā no iepirkums daļas]*

|  |  |
| --- | --- |
| Iespējamā būvdarbu veicēja nosaukums | Cena par vienu brigādes izbraukuma darba stundu avārijas remontdarbu veikšanai elektroapgādes sistēmās(EUR bez PVN) |
| Iekšējiem tīkliem | Iekšējiem tīkliem |
|  |  |  |
|  |  |  |
|  |  |  |

5.pielikums

Iespējamo būvdarbu veicēju pilnvaroto personu saraksts

**Iespējamā būvdarbu veicēja nosaukums**

Pilnvarotās personas amats vārds, uzvārds, tālr. Nr. un e-pasta adrese

**Iespējamā būvdarbu veicēja nosaukums**

Pilnvarotās personas amats vārds, uzvārds, tālr. Nr. un e-pasta adrese

**Iespējamā būvdarbu veicēja nosaukums**

Pilnvarotās personas amats vārds, uzvārds, tālr. Nr. un e-pasta adrese

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)